# Επίσημη Εφημερίδα C 136E/2011

| | ISSN 1725-2415
  doi:10.3000/17252415.CE2011.136.ell |
| --- | --- |
| Επίσημη Εφημερίδα
  της Ευρωπαϊκής Ένωσης | C 136E |
| | |
| Έκδοση στην ελληνική γλώσσα | Ανακοινώσεις και Πληροφορίες | 54ό έτος6 Μαΐου 2011 |

ISSN 1725-2415

doi:10.3000/17252415.CE2011.136.ell

Επίσημη Εφημερίδα

της Ευρωπαϊκής Ένωσης

C 136E

Έκδοση στην ελληνική γλώσσα

Ανακοινώσεις και Πληροφορίες

54ό έτος6 Μαΐου 2011

---

| Ανακοίνωση αριθ | Περιεχόμενα | Σελίδα |
| --- | --- | --- |
| | III   Προπαρασκευαστικές πράξεις |
| | ΣΥΜΒΟΥΛΙΟ |
| 2011/C 136E/01 | Θέση (ΕΕ) αριθ. 8/2011 του Συμβουλίου σε πρώτη ανάγνωση για την έκδοση οδηγίας του Ευρωπαϊκού Κοινοβουλίου και του Συμβουλίου για τη διευκόλυνση της διασυνοριακής ανταλλαγής πληροφοριών για τροχαίες παραβάσεις που έχουν σχέση με την οδική ασφάλειαΕγκρίθηκε από το Συμβούλιο στις 17 Μαρτίου 2011 | 1 |

Ανακοίνωση αριθ

Περιεχόμενα

Σελίδα

III   Προπαρασκευαστικές πράξεις

ΣΥΜΒΟΥΛΙΟ

2011/C 136E/01

Θέση (ΕΕ) αριθ. 8/2011 του Συμβουλίου σε πρώτη ανάγνωση για την έκδοση οδηγίας του Ευρωπαϊκού Κοινοβουλίου και του Συμβουλίου για τη διευκόλυνση της διασυνοριακής ανταλλαγής πληροφοριών για τροχαίες παραβάσεις που έχουν σχέση με την οδική ασφάλειαΕγκρίθηκε από το Συμβούλιο στις 17 Μαρτίου 2011

1

| EL | |
| --- | --- |

EL

---

III Προπαρασκευαστικές πράξεις

ΣΥΜΒΟΥΛΙΟ

| 6.5.2011 | EL | Επίσημη Εφημερίδα της Ευρωπαϊκής Ένωσης | CE 136/1 |
| --- | --- | --- | --- |

6.5.2011

EL

Επίσημη Εφημερίδα της Ευρωπαϊκής Ένωσης

CE 136/1

---

ΘΈΣΗ (ΕΕ) αριθ. 8/2011 ΤΟΥ ΣΥΜΒΟΥΛΊΟΥ ΣΕ ΠΡΏΤΗ ΑΝΆΓΝΩΣΗ

για την έκδοση οδηγίας του Ευρωπαϊκού Κοινοβουλίου και του Συμβουλίου για τη διευκόλυνση της διασυνοριακής ανταλλαγής πληροφοριών για τροχαίες παραβάσεις που έχουν σχέση με την οδική ασφάλεια

Εγκρίθηκε από το Συμβούλιο στις 17 Μαρτίου 2011

2011/C 136 E/01

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 87 παράγραφος 2,

έχοντας υπόψη την πρόταση της Ευρωπαϊκής Επιτροπής,

Αποφασίζοντας σύμφωνα με τη συνήθη νομοθετική διαδικασία (1),

Εκτιμώντας τα ακόλουθα:

| (1) | Η Ευρωπαϊκή Ένωση ακολουθεί μια πολιτική για τη βελτίωση της οδικής ασφάλειας με στόχο να μειωθούν οι θάνατοι, οι τραυματισμοί και οι υλικές ζημίες. Σημαντικό στοιχείο της πολιτικής αυτής είναι η συνεπής επιβολή κυρώσεων για τροχαίες παραβάσεις που διαπράττονται στην Ένωση οι οποίες θέτουν σε κίνδυνο την οδική ασφάλεια. |
| --- | --- |

(1)

Η Ευρωπαϊκή Ένωση ακολουθεί μια πολιτική για τη βελτίωση της οδικής ασφάλειας με στόχο να μειωθούν οι θάνατοι, οι τραυματισμοί και οι υλικές ζημίες. Σημαντικό στοιχείο της πολιτικής αυτής είναι η συνεπής επιβολή κυρώσεων για τροχαίες παραβάσεις που διαπράττονται στην Ένωση οι οποίες θέτουν σε κίνδυνο την οδική ασφάλεια.

| (2) | Ωστόσο, λόγω έλλειψης κατάλληλων διαδικασιών και παρά τις δυνατότητες που δίνει η απόφαση 2008/615/ΔΕΥ του Συμβουλίου της 23ης Ιουνίου 2008 σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (2) και η απόφαση 2008/616/ΔΕΥ του Συμβουλίου της 23ης Ιουνίου 2008 για την εφαρμογή της απόφασης 2008/615/ΔΕΥ (3) (αποφάσεις Prüm), συχνά δεν επιβάλλονται κυρώσεις υπό μορφή προστίμου για ορισμένες τροχαίες παραβάσεις, εάν αυτές οι παραβάσεις διαπράττονται με όχημα που έχει αριθμό κυκλοφορίας άλλου κράτους μέλους από το κράτος μέλος όπου διεπράχθη η παράβαση. Η οδηγία αυτή αποσκοπεί να διασφαλίσει ότι ακόμη και σε αυτές τις περιπτώσεις θα εξασφαλίζεται μια αποτελεσματική έρευνα των τροχαίων παραβάσεων που έχουν σχέση με την οδική ασφάλεια. |
| --- | --- |

(2)

Ωστόσο, λόγω έλλειψης κατάλληλων διαδικασιών και παρά τις δυνατότητες που δίνει η απόφαση 2008/615/ΔΕΥ του Συμβουλίου της 23ης Ιουνίου 2008 σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (2) και η απόφαση 2008/616/ΔΕΥ του Συμβουλίου της 23ης Ιουνίου 2008 για την εφαρμογή της απόφασης 2008/615/ΔΕΥ (3) (αποφάσεις Prüm), συχνά δεν επιβάλλονται κυρώσεις υπό μορφή προστίμου για ορισμένες τροχαίες παραβάσεις, εάν αυτές οι παραβάσεις διαπράττονται με όχημα που έχει αριθμό κυκλοφορίας άλλου κράτους μέλους από το κράτος μέλος όπου διεπράχθη η παράβαση. Η οδηγία αυτή αποσκοπεί να διασφαλίσει ότι ακόμη και σε αυτές τις περιπτώσεις θα εξασφαλίζεται μια αποτελεσματική έρευνα των τροχαίων παραβάσεων που έχουν σχέση με την οδική ασφάλεια.

| (3) | Για να βελτιωθεί η οδική ασφάλεια σε όλη την Ένωση και να εξασφαλισθεί ίση μεταχείριση των οδηγών, δηλαδή κατοίκων και μη κατοίκων παραβατών, η επιβολή του νόμου θα πρέπει να διευκολυνθεί ανεξαρτήτως του κράτους μέλους αριθμού κυκλοφορίας του οχήματος. Προς το σκοπό αυτό, θα πρέπει να δημιουργηθεί σύστημα διασυνοριακής ανταλλαγής πληροφοριών για ορισμένες τροχαίες παραβάσεις που έχουν σχέση με την οδική ασφάλεια και εντοπίζονται, ανεξαρτήτως του διοικητικού ή ποινικού τους χαρακτήρος δυνάμει της νομοθεσίας του οικείου κράτους μέλους, το οποίο θα δίνει στο κράτος μέλος της παράβασης πρόσβαση στα δεδομένα σχετικά με τις άδειες κυκλοφορίας οχημάτων (VRD) του κράτους μέλους αριθμού κυκλοφορίας του οχήματος. |
| --- | --- |

(3)

Για να βελτιωθεί η οδική ασφάλεια σε όλη την Ένωση και να εξασφαλισθεί ίση μεταχείριση των οδηγών, δηλαδή κατοίκων και μη κατοίκων παραβατών, η επιβολή του νόμου θα πρέπει να διευκολυνθεί ανεξαρτήτως του κράτους μέλους αριθμού κυκλοφορίας του οχήματος. Προς το σκοπό αυτό, θα πρέπει να δημιουργηθεί σύστημα διασυνοριακής ανταλλαγής πληροφοριών για ορισμένες τροχαίες παραβάσεις που έχουν σχέση με την οδική ασφάλεια και εντοπίζονται, ανεξαρτήτως του διοικητικού ή ποινικού τους χαρακτήρος δυνάμει της νομοθεσίας του οικείου κράτους μέλους, το οποίο θα δίνει στο κράτος μέλος της παράβασης πρόσβαση στα δεδομένα σχετικά με τις άδειες κυκλοφορίας οχημάτων (VRD) του κράτους μέλους αριθμού κυκλοφορίας του οχήματος.

| (4) | Μια αποτελεσματικότερη διασυνοριακή ανταλλαγή VRD, που θα διευκόλυνε τον εντοπισμό του υπόπτου μιας τροχαίας παράβασης που έχει σχέση με την οδική ασφάλεια, μπορεί να έχουν αποτρεπτικό αποτέλεσμα και να προκαλέσουν μια προσεκτικότερη συμπεριφορά του οδηγού οχήματος με αριθμό κυκλοφορίας κράτους μέλους άλλου από το κράτος μέλος της παράβασης, προλαμβάνοντας έτσι θύματα από τα τροχαία ατυχήματα. |
| --- | --- |

(4)

Μια αποτελεσματικότερη διασυνοριακή ανταλλαγή VRD, που θα διευκόλυνε τον εντοπισμό του υπόπτου μιας τροχαίας παράβασης που έχει σχέση με την οδική ασφάλεια, μπορεί να έχουν αποτρεπτικό αποτέλεσμα και να προκαλέσουν μια προσεκτικότερη συμπεριφορά του οδηγού οχήματος με αριθμό κυκλοφορίας κράτους μέλους άλλου από το κράτος μέλος της παράβασης, προλαμβάνοντας έτσι θύματα από τα τροχαία ατυχήματα.

| (5) | Οι τροχαίες παραβάσεις που έχουν σχέση με την οδική ασφάλεια οι οποίες καλύπτονται από την παρούσα οδηγία δεν αντιμετωπίζονται ομοιόμορφα στα κράτη μέλη. Ορισμένα κράτη μέλη τις χαρακτηρίζουν ως «διοικητικές» ενώ άλλα ως «ποινικές» παραβάσεις. Η παρούσα οδηγία εφαρμόζεται ανεξαρτήτως του χαρακτηρισμού των παραβάσεων αυτών δυνάμει του εθνικού δικαίου. |
| --- | --- |

(5)

Οι τροχαίες παραβάσεις που έχουν σχέση με την οδική ασφάλεια οι οποίες καλύπτονται από την παρούσα οδηγία δεν αντιμετωπίζονται ομοιόμορφα στα κράτη μέλη. Ορισμένα κράτη μέλη τις χαρακτηρίζουν ως «διοικητικές» ενώ άλλα ως «ποινικές» παραβάσεις. Η παρούσα οδηγία εφαρμόζεται ανεξαρτήτως του χαρακτηρισμού των παραβάσεων αυτών δυνάμει του εθνικού δικαίου.

| (6) | Στα πλαίσια των αποφάσεων Prüm, τα κράτη μέλη χορηγούν αμοιβαίως δικαίωμα πρόσβασης στα οικεία VRD προκειμένου να βελτιωθεί η ανταλλαγή πληροφοριών και να επιταχυνθούν οι υπάρχουσες διαδικασίες. Οι διατάξεις που αφορούν τις τεχνικές προδιαγραφές και τη διαθεσιμότητα της αυτοματοποιημένης ανταλλαγής δεδομένων που περιλαμβάνονται στις αποφάσεις Prüm θα πρέπει να τεθούν και στην παρούσα οδηγία στο βαθμό του δυνατού. |
| --- | --- |

(6)

Στα πλαίσια των αποφάσεων Prüm, τα κράτη μέλη χορηγούν αμοιβαίως δικαίωμα πρόσβασης στα οικεία VRD προκειμένου να βελτιωθεί η ανταλλαγή πληροφοριών και να επιταχυνθούν οι υπάρχουσες διαδικασίες. Οι διατάξεις που αφορούν τις τεχνικές προδιαγραφές και τη διαθεσιμότητα της αυτοματοποιημένης ανταλλαγής δεδομένων που περιλαμβάνονται στις αποφάσεις Prüm θα πρέπει να τεθούν και στην παρούσα οδηγία στο βαθμό του δυνατού.

| (7) | Θα πρέπει να αξιοποιηθεί το γεγονός ότι η λογισμική εφαρμογή του Ευρωπαϊκού Συστήματος Πληροφοριών για Οχήματα και Άδειες Οδήγησης (Eucaris), υποχρεωτική για τα κράτη μέλη δυνάμει των αποφάσεων Prüm όσον αφορά τις VRD, προβλέπει ταχεία, ασφαλή και εμπιστευτική ανταλλαγή συγκεκριμένων VRD μεταξύ κρατών μελών. Αυτή η λογισμική εφαρμογή θα πρέπει, συνεπώς, να είναι η βάση για την ανταλλαγή δεδομένων δυνάμει της παρούσας οδηγίας και συγχρόνως να διευκολύνει την υποβολή εκθέσεων από τα κράτη μέλη στην Επιτροπή. |
| --- | --- |

(7)

Θα πρέπει να αξιοποιηθεί το γεγονός ότι η λογισμική εφαρμογή του Ευρωπαϊκού Συστήματος Πληροφοριών για Οχήματα και Άδειες Οδήγησης (Eucaris), υποχρεωτική για τα κράτη μέλη δυνάμει των αποφάσεων Prüm όσον αφορά τις VRD, προβλέπει ταχεία, ασφαλή και εμπιστευτική ανταλλαγή συγκεκριμένων VRD μεταξύ κρατών μελών. Αυτή η λογισμική εφαρμογή θα πρέπει, συνεπώς, να είναι η βάση για την ανταλλαγή δεδομένων δυνάμει της παρούσας οδηγίας και συγχρόνως να διευκολύνει την υποβολή εκθέσεων από τα κράτη μέλη στην Επιτροπή.

| (8) | Το πεδίο εφαρμογής του Eucaris περιορίζεται στη διαδικασία ανταλλαγής πληροφοριών μεταξύ των εθνικών σημείων επαφής στα κράτη μέλη. Διαδικασίες και αυτόματες επεξεργασίες στις οποίες πρόκειται να χρησιμοποιηθούν οι πληροφορίες, είναι εκτός του πεδίου εφαρμογής του Eucaris. |
| --- | --- |

(8)

Το πεδίο εφαρμογής του Eucaris περιορίζεται στη διαδικασία ανταλλαγής πληροφοριών μεταξύ των εθνικών σημείων επαφής στα κράτη μέλη. Διαδικασίες και αυτόματες επεξεργασίες στις οποίες πρόκειται να χρησιμοποιηθούν οι πληροφορίες, είναι εκτός του πεδίου εφαρμογής του Eucaris.

| (9) | Η στρατηγική διαχείρισης των πληροφοριών για την εσωτερική ασφάλεια της ΕΕ στοχεύει στην εξεύρεση της απλούστερης, εύκολα ανιχνεύσιμης και οικονομικά αποδοτικής λύσης για την ανταλλαγή δεδομένων. |
| --- | --- |

(9)

Η στρατηγική διαχείρισης των πληροφοριών για την εσωτερική ασφάλεια της ΕΕ στοχεύει στην εξεύρεση της απλούστερης, εύκολα ανιχνεύσιμης και οικονομικά αποδοτικής λύσης για την ανταλλαγή δεδομένων.

| (10) | Τα κράτη μέλη θα πρέπει να μπορούν να έρθουν σε επαφή με τον ιδιοκτήτη, τον κάτοχο του οικείου οχήματος, ή με τον καθ’ οιονδήποτε τρόπο αναγνωρισθέντα ύποπτο τροχαίας παράβασης που έχει σχέση με την οδική ασφάλεια, προκειμένου να τους ενημερώνουν για τις εφαρμοστέες διαδικασίες και για τις επιπτώσεις κατά τη νομοθεσία του κράτους μέλους της παράβασης. Στα πλαίσια αυτά, το κράτος μέλος θα πρέπει να εξετάζει το ενδεχόμενο να αποστέλλει τις πληροφορίες σχετικά με τις τροχαίες παραβάσεις που αφορούν την οδική ασφάλεια στη γλώσσα των εγγράφων κυκλοφορίας του οχήματος ή στη γλώσσα που κατά πάσα πιθανότητα κατανοεί ο ενδιαφερόμενος, ώστε να καταλαβαίνει σαφώς τις πληροφορίες που του απευθύνονται. Αυτό θα του επιτρέψει να ανταποκριθεί στις πληροφορίες καταλλήλως, ιδίως, ζητώντας περισσότερες πληροφορίες, πληρώνοντας το πρόστιμο ή ασκώντας τα δικαιώματα υπεράσπισής, ιδίως αν έχει γίνει λάθος στην ταυτοποίηση. Περαιτέρω διαδικασίες καλύπτονται από την εφαρμοστέα νομοθεσία, στην οποία περιλαμβάνονται πράξεις στα πλαίσια της αμοιβαίας δικαστικής συνδρομής ή της αμοιβαίας αναγνώρισης. |
| --- | --- |

(10)

Τα κράτη μέλη θα πρέπει να μπορούν να έρθουν σε επαφή με τον ιδιοκτήτη, τον κάτοχο του οικείου οχήματος, ή με τον καθ’ οιονδήποτε τρόπο αναγνωρισθέντα ύποπτο τροχαίας παράβασης που έχει σχέση με την οδική ασφάλεια, προκειμένου να τους ενημερώνουν για τις εφαρμοστέες διαδικασίες και για τις επιπτώσεις κατά τη νομοθεσία του κράτους μέλους της παράβασης. Στα πλαίσια αυτά, το κράτος μέλος θα πρέπει να εξετάζει το ενδεχόμενο να αποστέλλει τις πληροφορίες σχετικά με τις τροχαίες παραβάσεις που αφορούν την οδική ασφάλεια στη γλώσσα των εγγράφων κυκλοφορίας του οχήματος ή στη γλώσσα που κατά πάσα πιθανότητα κατανοεί ο ενδιαφερόμενος, ώστε να καταλαβαίνει σαφώς τις πληροφορίες που του απευθύνονται. Αυτό θα του επιτρέψει να ανταποκριθεί στις πληροφορίες καταλλήλως, ιδίως, ζητώντας περισσότερες πληροφορίες, πληρώνοντας το πρόστιμο ή ασκώντας τα δικαιώματα υπεράσπισής, ιδίως αν έχει γίνει λάθος στην ταυτοποίηση. Περαιτέρω διαδικασίες καλύπτονται από την εφαρμοστέα νομοθεσία, στην οποία περιλαμβάνονται πράξεις στα πλαίσια της αμοιβαίας δικαστικής συνδρομής ή της αμοιβαίας αναγνώρισης.

| (11) | Τα κράτη μέλη θα πρέπει να εξετάσουν την δυνατότητα παροχής μιας ισότιμης μετάφρασης της ενημερωτικής επιστολής που αποστέλλεται από το κράτος μέλος της παράβασης, όπως προβλέπεται στην οδηγία 2010/64/ΕΕ του Ευρωπαϊκού Κοινοβουλίου και του Συμβουλίου της 20ης Οκτωβρίου 2010 σχετικά με τα δικαιώματα διερμηνείας και μετάφρασης κατά την ποινική διαδικασία (4). |
| --- | --- |

(11)

Τα κράτη μέλη θα πρέπει να εξετάσουν την δυνατότητα παροχής μιας ισότιμης μετάφρασης της ενημερωτικής επιστολής που αποστέλλεται από το κράτος μέλος της παράβασης, όπως προβλέπεται στην οδηγία 2010/64/ΕΕ του Ευρωπαϊκού Κοινοβουλίου και του Συμβουλίου της 20ης Οκτωβρίου 2010 σχετικά με τα δικαιώματα διερμηνείας και μετάφρασης κατά την ποινική διαδικασία (4).

| (12) | Η στενή συνεργασία των αρχών επιβολής του νόμου θα πρέπει να συμβαδίζει με το σεβασμό των θεμελιωδών δικαιωμάτων, ιδίως με το δικαίωμα σεβασμού της ιδιωτικής ζωής και της προστασίας των προσωπικών δεδομένων, τα οποία θα διασφαλίζονται δυνάμει ειδικών ρυθμίσεων για την προστασία των δεδομένων που θα λαμβάνουν ιδιαιτέρως υπόψη την ειδική φύση της διασυνοριακής ηλεκτρονικής πρόσβασης στις βάσεις δεδομένων. Οι απαιτήσεις αυτές καλύπτονται από τις αποφάσεις Prüm. |
| --- | --- |

(12)

Η στενή συνεργασία των αρχών επιβολής του νόμου θα πρέπει να συμβαδίζει με το σεβασμό των θεμελιωδών δικαιωμάτων, ιδίως με το δικαίωμα σεβασμού της ιδιωτικής ζωής και της προστασίας των προσωπικών δεδομένων, τα οποία θα διασφαλίζονται δυνάμει ειδικών ρυθμίσεων για την προστασία των δεδομένων που θα λαμβάνουν ιδιαιτέρως υπόψη την ειδική φύση της διασυνοριακής ηλεκτρονικής πρόσβασης στις βάσεις δεδομένων. Οι απαιτήσεις αυτές καλύπτονται από τις αποφάσεις Prüm.

| (13) | Τρίτες χώρες θα πρέπει να μπορούν να συμμετέχουν στην ανταλλαγή VRD, υπό τον όρο ότι θα έχουν συνάψει συμφωνία με την ΕΕ προς το σκοπό αυτό. Στη συμφωνία αυτή θα πρέπει να προβλέπονται αναγκαίες διατάξεις προστασίας των δεδομένων. |
| --- | --- |

(13)

Τρίτες χώρες θα πρέπει να μπορούν να συμμετέχουν στην ανταλλαγή VRD, υπό τον όρο ότι θα έχουν συνάψει συμφωνία με την ΕΕ προς το σκοπό αυτό. Στη συμφωνία αυτή θα πρέπει να προβλέπονται αναγκαίες διατάξεις προστασίας των δεδομένων.

| (14) | Η παρούσα οδηγία σέβεται τα θεμελιώδη δικαιώματα και τηρεί τις αρχές που κατοχυρώνονται ιδίως στο Χάρτη των θεμελιωδών δικαιωμάτων της Ευρωπαϊκής Ένωσης, ως αναφέρεται στο άρθρο 6 της συνθήκης για την Ευρωπαϊκή Ένωση. |
| --- | --- |

(14)

Η παρούσα οδηγία σέβεται τα θεμελιώδη δικαιώματα και τηρεί τις αρχές που κατοχυρώνονται ιδίως στο Χάρτη των θεμελιωδών δικαιωμάτων της Ευρωπαϊκής Ένωσης, ως αναφέρεται στο άρθρο 6 της συνθήκης για την Ευρωπαϊκή Ένωση.

| (15) | Σύμφωνα με τα άρθρα 1 και 2 του Πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά το χώρο ελευθερίας, ασφάλειας και δικαιοσύνης το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας οδηγίας και δεν δεσμεύονται από αυτήν ούτε υπόκεινται στην εφαρμογή της. |
| --- | --- |

(15)

Σύμφωνα με τα άρθρα 1 και 2 του Πρωτοκόλλου (αριθ. 21) για τη θέση του Ηνωμένου Βασιλείου και της Ιρλανδίας όσον αφορά το χώρο ελευθερίας, ασφάλειας και δικαιοσύνης το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στην έκδοση της παρούσας οδηγίας και δεν δεσμεύονται από αυτήν ούτε υπόκεινται στην εφαρμογή της.

| (16) | Σύμφωνα με τα άρθρα 1 και 2 του Πρωτοκόλλου (αριθ. 22) για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας οδηγίας και δεν δεσμεύεται από αυτήν ούτε υπόκειται στην εφαρμογή της. |
| --- | --- |

(16)

Σύμφωνα με τα άρθρα 1 και 2 του Πρωτοκόλλου (αριθ. 22) για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας οδηγίας και δεν δεσμεύεται από αυτήν ούτε υπόκειται στην εφαρμογή της.

| (17) | Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (5), τα κράτη μέλη παροτρύνονται να καταρτίζουν προς ιδία χρήση και προς όφελος της Ένωσης, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία ανάμεσα στην παρούσα οδηγία και στα μέτρα μεταφοράς στο εθνικό δίκαιο, και να τους δημοσιοποιούν. |
| --- | --- |

(17)

Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (5), τα κράτη μέλη παροτρύνονται να καταρτίζουν προς ιδία χρήση και προς όφελος της Ένωσης, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία ανάμεσα στην παρούσα οδηγία και στα μέτρα μεταφοράς στο εθνικό δίκαιο, και να τους δημοσιοποιούν.

| (18) | Επειδή ο στόχος της παρούσας οδηγίας, συγκεκριμένα η εξασφάλιση υψηλού επιπέδου προστασίας για όλους τους χρήστες του οδικού δικτύου στην Ένωση, με τη διευκόλυνση της διασυνοριακής ανταλλαγής πληροφοριών σχετικά με τις τροχαίες παραβάσεις που αφορούν την οδική ασφάλεια, όταν διαπράττονται με όχημα που έχει αριθμό κυκλοφορίας άλλου κράτους μέλους από το κράτος μέλος όπου έγινε η παράβαση, δεν μπορεί να επιτευχθεί επαρκώς από τα κράτη μέλη και είναι δυνατόν, συνεπώς, να επιτευχθεί καλύτερα, λόγω της κλίμακας και των αποτελεσμάτων της δράσης, σε επίπεδο Ένωσης, η Ένωση μπορεί να εκδώσει μέτρα, σύμφωνα με την αρχή της επικουρικότητας όπως προβλέπεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας όπως προβλέπεται στο ίδιο άρθρο, η παρούσα οδηγία δεν υπερβαίνει τα απαιτούμενα για την επίτευξη του στόχου. |
| --- | --- |

(18)

Επειδή ο στόχος της παρούσας οδηγίας, συγκεκριμένα η εξασφάλιση υψηλού επιπέδου προστασίας για όλους τους χρήστες του οδικού δικτύου στην Ένωση, με τη διευκόλυνση της διασυνοριακής ανταλλαγής πληροφοριών σχετικά με τις τροχαίες παραβάσεις που αφορούν την οδική ασφάλεια, όταν διαπράττονται με όχημα που έχει αριθμό κυκλοφορίας άλλου κράτους μέλους από το κράτος μέλος όπου έγινε η παράβαση, δεν μπορεί να επιτευχθεί επαρκώς από τα κράτη μέλη και είναι δυνατόν, συνεπώς, να επιτευχθεί καλύτερα, λόγω της κλίμακας και των αποτελεσμάτων της δράσης, σε επίπεδο Ένωσης, η Ένωση μπορεί να εκδώσει μέτρα, σύμφωνα με την αρχή της επικουρικότητας όπως προβλέπεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας όπως προβλέπεται στο ίδιο άρθρο, η παρούσα οδηγία δεν υπερβαίνει τα απαιτούμενα για την επίτευξη του στόχου.

| (19) | Ζητήθηκε η γνώμη του Ευρωπαίου επόπτη προστασίας δεδομένων, ο οποίος και την έδωσε (6), |
| --- | --- |

(19)

Ζητήθηκε η γνώμη του Ευρωπαίου επόπτη προστασίας δεδομένων, ο οποίος και την έδωσε (6),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχος

Η οδηγία αποσκοπεί στην εξασφάλιση υψηλού επιπέδου προστασίας για όλους τους χρήστες του οδικού δικτύου στην Ένωση με τη διευκόλυνση της διασυνοριακής ανταλλαγής πληροφοριών σχετικά με τις τροχαίες παραβάσεις που αφορούν την οδική ασφάλεια και, μέσω αυτής, με την επιβολή κυρώσεων όταν οι παραβάσεις αυτές διαπράττονται με όχημα που έχει αριθμό κυκλοφορίας κράτους μέλους άλλου από το κράτος μέλος όπου διεπράχθη η παράβαση.

Άρθρο 2

Πεδίο εφαρμογής

Η οδηγία εφαρμόζεται στις κάτωθι τροχαίες παραβάσεις που αφορούν την οδική ασφάλεια:

| α) | υπέρβαση ταχύτητας, |
| --- | --- |

α)

υπέρβαση ταχύτητας,

| β) | μη χρήση της ζώνης ασφαλείας, |
| --- | --- |

β)

μη χρήση της ζώνης ασφαλείας,

| γ) | παραβίαση φωτεινού κόκκινου σηματοδότη, |
| --- | --- |

γ)

παραβίαση φωτεινού κόκκινου σηματοδότη,

| δ) | οδήγηση σε κατάσταση μέθης, |
| --- | --- |

δ)

οδήγηση σε κατάσταση μέθης,

| ε) | οδήγηση υπό την επήρεια ναρκωτικών, |
| --- | --- |

ε)

οδήγηση υπό την επήρεια ναρκωτικών,

| στ) | μη χρήση προστατευτικού κράνους, |
| --- | --- |

στ)

μη χρήση προστατευτικού κράνους,

| ζ) | χρήση απαγορευμένης λωρίδας, |
| --- | --- |

ζ)

χρήση απαγορευμένης λωρίδας,

| η) | παράνομη χρήση κινητού τηλεφώνου ή άλλης συσκευής επικοινωνίας κατά την οδήγηση. |
| --- | --- |

η)

παράνομη χρήση κινητού τηλεφώνου ή άλλης συσκευής επικοινωνίας κατά την οδήγηση.

Άρθρο 3

Ορισμοί

Για τους σκοπούς της παρούσας οδηγίας εφαρμόζονται οι ακόλουθοι ορισμοί:

| α) | «όχημα», κάθε μηχανοκίνητο όχημα, συμπεριλαμβανομένων των μοτοσικλετών, το οποίο χρησιμοποιείται κανονικά για την οδική μεταφορά προσώπων ή εμπορευμάτων, |
| --- | --- |

α)

«όχημα», κάθε μηχανοκίνητο όχημα, συμπεριλαμβανομένων των μοτοσικλετών, το οποίο χρησιμοποιείται κανονικά για την οδική μεταφορά προσώπων ή εμπορευμάτων,

| β) | «κράτος μέλος παράβασης», το κράτος μέλος όπου διεπράχθη η παράβαση, |
| --- | --- |

β)

«κράτος μέλος παράβασης», το κράτος μέλος όπου διεπράχθη η παράβαση,

| γ) | «κράτος μέλος αριθμού κυκλοφορίας», το κράτος μέλος του αριθμού κυκλοφορίας του οχήματος με το οποίο διεπράχθη η παράβαση, |
| --- | --- |

γ)

«κράτος μέλος αριθμού κυκλοφορίας», το κράτος μέλος του αριθμού κυκλοφορίας του οχήματος με το οποίο διεπράχθη η παράβαση,

| δ) | «υπέρβαση ταχύτητας», η υπέρβαση των ορίων ταχύτητας που ισχύουν στο κράτος μέλος της παράβασης για την οδό και τον τύπο του οικείου οχήματος, |
| --- | --- |

δ)

«υπέρβαση ταχύτητας», η υπέρβαση των ορίων ταχύτητας που ισχύουν στο κράτος μέλος της παράβασης για την οδό και τον τύπο του οικείου οχήματος,

| ε) | «μη χρήση της ζώνης ασφαλείας», μη συμμόρφωση στην απαίτηση χρήσης της ζώνης ασφαλείας ή χρήσης συστήματος συγκράτησης παιδιών, εφόσον η χρήση τέτοιων συστημάτων είναι υποχρεωτική σύμφωνα με την οδηγία 91/671/ΕΟΚ του Συμβουλίου της 16ης Δεκεμβρίου 1991 για την υποχρεωτική χρησιμοποίηση ζωνών ασφαλείας και συστημάτων συγκράτησης για παιδιά στα οχήματα (7) και το δίκαιο του κράτους μέλους της παράβασης, |
| --- | --- |

ε)

«μη χρήση της ζώνης ασφαλείας», μη συμμόρφωση στην απαίτηση χρήσης της ζώνης ασφαλείας ή χρήσης συστήματος συγκράτησης παιδιών, εφόσον η χρήση τέτοιων συστημάτων είναι υποχρεωτική σύμφωνα με την οδηγία 91/671/ΕΟΚ του Συμβουλίου της 16ης Δεκεμβρίου 1991 για την υποχρεωτική χρησιμοποίηση ζωνών ασφαλείας και συστημάτων συγκράτησης για παιδιά στα οχήματα (7) και το δίκαιο του κράτους μέλους της παράβασης,

| στ) | «παραβίαση φωτεινού κόκκινου σηματοδότη», η διέλευση οχήματος με κόκκινο, ή με άλλο σχετικό σήμα σταματήματος όπως ορίζεται στο δίκαιο του κράτους μέλους της παράβασης, |
| --- | --- |

στ)

«παραβίαση φωτεινού κόκκινου σηματοδότη», η διέλευση οχήματος με κόκκινο, ή με άλλο σχετικό σήμα σταματήματος όπως ορίζεται στο δίκαιο του κράτους μέλους της παράβασης,

| ζ) | «οδήγηση σε κατάσταση μέθης», η οδήγηση κατόπιν κατανάλωσης οινοπνεύματος που προκαλεί διαταραχή, όπως ορίζεται στο δίκαιο του κράτους μέλους της παράβασης, |
| --- | --- |

ζ)

«οδήγηση σε κατάσταση μέθης», η οδήγηση κατόπιν κατανάλωσης οινοπνεύματος που προκαλεί διαταραχή, όπως ορίζεται στο δίκαιο του κράτους μέλους της παράβασης,

| η) | «οδήγηση υπό την επήρεια ναρκωτικών», η οδήγηση κατόπιν χρήσης ναρκωτικών ή άλλων ουσιών που προκαλούν παρόμοιο αποτέλεσμα διαταραχής, όπως ορίζεται στο δίκαιο του κράτους μέλους της παράβασης, |
| --- | --- |

η)

«οδήγηση υπό την επήρεια ναρκωτικών», η οδήγηση κατόπιν χρήσης ναρκωτικών ή άλλων ουσιών που προκαλούν παρόμοιο αποτέλεσμα διαταραχής, όπως ορίζεται στο δίκαιο του κράτους μέλους της παράβασης,

| θ) | «μη χρήση προστατευτικού κράνους », μη χρήση προστατευτικού κράτους, όπως ορίζεται στο δίκαιο του κράτους μέλους της παράβασης, |
| --- | --- |

θ)

«μη χρήση προστατευτικού κράνους », μη χρήση προστατευτικού κράτους, όπως ορίζεται στο δίκαιο του κράτους μέλους της παράβασης,

| ι) | «χρήση απαγορευμένης λωρίδας», η παράνομη χρήση τμήματος της οδού (όπως η λωρίδα έκτακτης ανάγκης, η λωρίδα δημόσιων μεταφορών ή η λωρίδα που έχει κλείσει προσωρινά λόγω συμφόρησης, ή οδικών έργων), όπως ορίζεται στο δίκαιο του κράτους μέλους της παράβασης, |
| --- | --- |

ι)

«χρήση απαγορευμένης λωρίδας», η παράνομη χρήση τμήματος της οδού (όπως η λωρίδα έκτακτης ανάγκης, η λωρίδα δημόσιων μεταφορών ή η λωρίδα που έχει κλείσει προσωρινά λόγω συμφόρησης, ή οδικών έργων), όπως ορίζεται στο δίκαιο του κράτους μέλους της παράβασης,

| ια) | «παράνομη χρήση κινητού τηλεφώνου ή άλλης συσκευής επικοινωνίας κατά την οδήγηση», η παράνομη χρήση κινητού τηλεφώνου ή άλλης συσκευής επικοινωνίας κατά την οδήγηση, όπως ορίζεται στο δίκαιο του κράτους μέλους της παράβασης, |
| --- | --- |

ια)

«παράνομη χρήση κινητού τηλεφώνου ή άλλης συσκευής επικοινωνίας κατά την οδήγηση», η παράνομη χρήση κινητού τηλεφώνου ή άλλης συσκευής επικοινωνίας κατά την οδήγηση, όπως ορίζεται στο δίκαιο του κράτους μέλους της παράβασης,

| ιβ) | «εθνικό σημείο επαφής», η αρμόδια αρχή που έχει ορισθεί για την ανταλλαγή VRD, |
| --- | --- |

ιβ)

«εθνικό σημείο επαφής», η αρμόδια αρχή που έχει ορισθεί για την ανταλλαγή VRD,

| ιγ) | «αυτοματοποιημένη αναζήτηση», η διαδικασία ηλεκτρονικής πρόσβασης για την εξέταση βάσεων δεδομένων ενός, περισσότερων, ή όλων των κρατών μελών ή των συμμετεχουσών χωρών, |
| --- | --- |

ιγ)

«αυτοματοποιημένη αναζήτηση», η διαδικασία ηλεκτρονικής πρόσβασης για την εξέταση βάσεων δεδομένων ενός, περισσότερων, ή όλων των κρατών μελών ή των συμμετεχουσών χωρών,

| ιδ) | «κάτοχος του οχήματος», το πρόσωπο στο όνομα του οποίου καταχωρείται το όχημα, όπως ορίζεται στο δίκαιο του κράτους μέλους του αριθμού κυκλοφορίας. |
| --- | --- |

ιδ)

«κάτοχος του οχήματος», το πρόσωπο στο όνομα του οποίου καταχωρείται το όχημα, όπως ορίζεται στο δίκαιο του κράτους μέλους του αριθμού κυκλοφορίας.

Άρθρο 4

Διαδικασία ανταλλαγής πληροφοριών μεταξύ των κρατών μελών

1.   Για την έρευνα των αναφερόμενων στο άρθρο 2 τροχαίων παραβάσεων που αφορούν την οδική ασφάλεια, τα κράτη μέλη επιτρέπουν στα εθνικά σημεία επαφής άλλων κρατών μελών, όπως αναφέρονται στην παράγραφο 3 του παρόντος άρθρου, την πρόσβαση στα εξής εθνικά VRD, με εξουσία να διεξάγουν αυτόματες έρευνες όσον αφορά:

| α) | δεδομένα που αφορούν οχήματα, και |
| --- | --- |

α)

δεδομένα που αφορούν οχήματα, και

| β) | δεδομένα που αφορούν ιδιοκτήτες ή κατόχους οχημάτων. |
| --- | --- |

β)

δεδομένα που αφορούν ιδιοκτήτες ή κατόχους οχημάτων.

Τα στοιχεία δεδομένων που αναφέρονται στα στοιχεία α) και β) τα οποία είναι αναγκαία για την έρευνα πρέπει να πληρούν τις απαιτήσεις που προβλέπονται στο σημείο 1.2.2. του κεφαλαίου 3 του παραρτήματος της απόφασης 2008/616/ΔΕΥ.

2.   Κάθε έρευνα υπό τη μορφή εξερχομένων αιτήσεων διεξάγονται από το εθνικό σημείο επαφής του κράτους μέλους της παράβασης χρησιμοποιώντας πλήρη αριθμό καταχώρησης.

Οι έρευνες διεξάγονται σύμφωνα με τις διαδικασίες που περιγράφονται στο κεφάλαιο 3 του παραρτήματος της απόφασης 2008/616/ΔΕΥ.

Το κράτος μέλος παράβασης χρησιμοποιεί, σύμφωνα με την παρούσα οδηγία, τα δεδομένα που έλαβε για να εντοπίσει το άτομο που ευθύνεται προσωπικώς για τις τροχαίες παραβάσεις που αφορούν την οδική ασφάλεια και αναφέρονται στο άρθρο 2 και στο άρθρο 3.

3.   Για τους σκοπούς της παροχής δεδομένων όπως αναφέρεται στην παράγραφο 1, κάθε κράτος μέλος ορίζει ένα εθνικό σημείο επαφής για τις εισερχόμενες αιτήσεις. Οι αρμοδιότητες των εθνικών σημείων επαφής διέπονται από το εφαρμοστέο δίκαιο του οικείου κράτους μέλους.

4.   Τα κράτη μέλη λαμβάνουν όλα τα αναγκαία μέτρα για να διασφαλίσουν ότι η ανταλλαγή πληροφοριών διεξάγεται με διαλειτουργικά ηλεκτρονικά μέσα και με οικονομικά αποδοτικό και ασφαλή τρόπο, με την κατά το δυνατόν χρήση υφισταμένων λογισμικών εφαρμογών όπως αυτές που έχουν ειδικά οριστεί για τους σκοπούς του άρθρου 12 της απόφασης 2008/615/ΔΕΥ, καθώς και τροποποιημένες εκδόσεις αυτού του λογισμικού.

5.   Κάθε κράτος μέλος φέρει το κόστος που προκύπτει από τη διαχείριση, τη χρήση και τη συντήρηση των λογισμικών εφαρμογών που αναφέρονται στην παράγραφο 4.

Άρθρο 5

Ενημερωτική επιστολή για τροχαία παράβαση που αφορά την οδική ασφάλεια

1.   Όταν το κράτος μέλος της παράβασης αποφασίζει να αρχίσει διαδικασίες για την αντιμετώπιση των τροχαίων παραβάσεων που αφορούν την οδική ασφάλεια, όπως αναφέρονται στο άρθρο 2, ενημερώνει κατά την νομοθεσία του τον ιδιοκτήτη, τον κάτοχο, ή τον ύποπτο της παράβασης που ανευρίσκεται με οποιονδήποτε άλλο τρόπο, σχετικά τις νομικές συνέπειες της παράβασης στο κράτος μέλος της παράβασης σύμφωνα με τη νομοθεσία του κράτους μέλους αυτού.

2.   Στην ενημερωτική επιστολή που στέλνει στον ιδιοκτήτη, στον κάτοχο, ή στον καθ’ οιοδήποτε τρόπο ανευρεθέντα ύποπτο της παράβασης, το κράτος μέλος της παράβασης συμπεριλαμβάνει, σύμφωνα με τη νομοθεσία του, κάθε σχετική πληροφορία, όπως η φύση της τροχαίας παράβασης σχετικά με την οδική ασφάλεια, ως αναφέρεται στο άρθρο 2, ο τόπος, η ημερομηνία και ο χρόνος της παράβασης, και, αναλόγως, τα δεδομένα που αφορούν τη συσκευή η οποία χρησιμοποιήθηκε για τη διαπίστωση της παράβασης.

Για το σκοπό αυτό, το κράτος μέλος της παράβασης δύναται να χρησιμοποιήσει το πρότυπο το οποίο περιλαμβάνεται στο παράρτημα της παρούσας οδηγίας.

3.   Όταν το κράτος μέλος της παράβασης αποφασίζει να αρχίσει διαδικασίες για την αντιμετώπιση τροχαίων παραβάσεων που αφορούν την οδική ασφάλεια, όπως αναφέρονται στο άρθρο 2, στέλνει, για να διασφαλισθεί η τήρηση των θεμελιωδών δικαιωμάτων, την ενημερωτική επιστολή στη γλώσσα του εγγράφου του αριθμού κυκλοφορίας, εφόσον διατίθεται, ή σε μια από τις επίσημες γλώσσες του κράτους μέλους του αριθμού κυκλοφορίας.

Άρθρο 6

Υποβολή εκθέσεων από τα κράτη μέλη προς την Επιτροπή

Τα κράτη μέλη αποστέλλουν έκθεση στην Επιτροπή μέχρι την .... (8). και εν συνεχεία κάθε 2 χρόνια. Η έκθεση περιλαμβάνει τον αριθμό των αυτοματοποιημένων αναζητήσεων που διεξήχθησαν από το κράτος μέλος της παράβασης και απεστάλησαν στο εθνικό σημείο επαφής του κράτους μέλους του αριθμού κυκλοφορίας κατόπιν παραβάσεων που διαπράχθηκαν στο έδαφός του, μαζί με τον αριθμό των αιτήσεων που δεν απαντήθηκαν και τη φύση αυτών των αιτήσεων.

Άρθρο 7

Προστασία των δεδομένων

Οι διατάξεις για την προστασία των δεδομένων που περιλαμβάνονται στην απόφαση πλαίσιο 2008/977/ΔΕΥ του Συμβουλίου της 27ης Νοεμβρίου 2008, για την προστασία των δεδομένων προσωπικού χαρακτήρα που τυγχάνουν επεξεργασίας στο πλαίσιο της αστυνομικής και δικαστικής συνεργασίας σε ποινικές υποθέσεις (9) εφαρμόζονται στα προσωπικά δεδομένα που αποτελούν αντικείμενο επεξεργασίας δυνάμει της παρούσας οδηγίας.

Όλες οι διατάξεις για την προστασία των δεδομένων που περιλαμβάνονται στις αποφάσεις Prüm εφαρμόζονται επίσης και επί των προσωπικών δεδομένων που αποτελούν αντικείμενο επεξεργασίας δυνάμει της παρούσας οδηγίας.

Άρθρο 8

Πληροφορίες για οδηγούς στην Ένωση

Η Επιτροπή θέτει στην ιστοσελίδα της περίληψη των κανόνων που ισχύουν στα κράτη μέλη στον τομέα της παρούσας οδηγίας σε όλες στις επίσημες γλώσσες των θεσμικών οργάνων της ΕΕ. Τα κράτη μέλη παρέχουν στην Επιτροπή πληροφορίες για τους κανόνες αυτούς.

Άρθρο 9

Αναθεώρηση της οδηγίας

Έως τις ... (10) η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή της παρούσας οδηγίας στα κράτη μέλη αξιολογώντας κατά πόσον και άλλες τροχαίες παραβάσεις που αφορούν την οδική ασφάλεια πρέπει να προστεθούν στο άρθρο 2 και υποβάλλει, ενδεχομένως, σχετική πρόταση.

Άρθρο 10

Μεταφορά στην εθνική νομοθεσία

1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία έως τις ... (11). Ανακοινώνουν αμέσως στην Επιτροπή το κείμενο των εν λόγω διατάξεων.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εθνικού δικαίου που θεσπίζουν στον τομέα που διέπεται από την παρούσα οδηγία.

Άρθρο 11

Έναρξη ισχύος

Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Άρθρο 12

Αποδέκτες

Η παρούσα οδηγία απευθύνεται στα κράτη μέλη σύμφωνα με τις συνθήκες.

...,

Για το Ευρωπαϊκό Κοινοβούλιο

Ο Πρόεδρος

...

Για το Συμβούλιο

Ο Πρόεδρος

...

---

(1)  Θέση του Ευρωπαϊκού Κοινοβουλίου της 17ης Δεκεμβρίου 2008 (ΕΕ C 45E, 23.2.2010, σ. 149) και θέση του Συμβουλίου της .... (δεν δημοσιεύθηκε ακόμα στην Επίσημη Εφημερίδα). Θέση του Ευρωπαϊκού Κοινοβουλίου της .... (δεν δημοσιεύθηκε ακόμα στην Επίσημη Εφημερίδα) και απόφαση του Συμβουλίου της ...

1

(2)  ΕΕ L 210, 6.8.2008, σ. 1.

2

(3)  ΕΕ L 210, 6.8.2008, σ. 12.

3

(4)  ΕΕ L 280, 26.10.2010, σ. 1.

4

(5)  ΕΕ C 321, 31.12.2003, σ. 1.

5

(6)  ΕΕ C 310, 5.12.2008, σ. 9.

6

(7)  ΕΕ L 373, 31.12.1991 σ. 26.

7

(8)  54 μήνες μετά την έναρξη ισχύος της παρούσας οδηγίας.

8

(9)  ΕΕ L 350, 30.12.2008, σ. 60.

9

(10)  Εξήντα μήνες μετά την έναρξη ισχύος της παρούσας οδηγίας.

10

(11)  Είκοσι τέσσερις μήνες μετά την έναρξη ισχύος της παρούσας οδηγίας.

11

---

ΠΑΡΑΡΤΗΜΑ

ΠΡΟΤΥΠΟ ΓΙΑ ΤΗΝ ΕΝΗΜΕΡΩΤΙΚΗ ΕΠΙΣΤΟΛΗ

που αναφέρεται στο άρθρο 5

Image

Image

Image

Image

Image

---

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I.   ΕΙΣΑΓΩΓΗ

Στις 19 Μαρτίου 2008, η Επιτροπή υπέβαλε πρόταση για οδηγία του Ευρωπαϊκού Κοινοβουλίου και του Συμβουλίου για τη διευκόλυνση της διασυνοριακής επιβολής του νόμου στον τομέα της οδικής ασφάλειας.

Εκτεταμένες συζητήσεις πραγματοποιήθηκαν υπό τη γαλλική Προεδρία κατά το δεύτερο εξάμηνο του 2008. Οι περισσότερες αντιπροσωπίες επικρότησαν την πρόταση μολονότι εξέφρασαν ανησυχίες σχετικά με τη νομική βάση της οδηγίας. Κατά το Συμβούλιο ΤΤΕ τον Οκτώβριο του 2008, 15 υπουργοί τάχθηκαν υπέρ μιας λύσης «βάσει του τρίτου πυλώνα». Κατά τη σύνοδό του στις 9 Δεκεμβρίου 2008, το Συμβούλιο ΤΤΕ δεν κατάφερε συνεπώς να καταλήξει σε συμφωνία και συμφωνήθηκε ότι τα προπαρασκευαστικά όργανα του Συμβουλίου θα συνέχιζαν τις εργασίες για την εξεύρεση λύσης.

Στις 17 Δεκεμβρίου 2008, το Ευρωπαϊκό Κοινοβούλιο γνωμοδότησε σε πρώτη ανάγνωση.

Το Συμβούλιο εξέτασε εκ νέου την πρόταση, από τον Ιούλιο του 2010, βάσει νέων προτάσεων της βελγικής Προεδρίας, ιδίως σχετικά με τη νομική βάση (άρθρο 87 παράγραφος 2 της ΣΛΕΕ, αστυνομική συνεργασία). Στις 2 Δεκεμβρίου 2010, το Συμβούλιο ενέκρινε ομόφωνα συμπέρασμα σχετικά με την πολιτική συμφωνία για την πρόταση οδηγίας. Με την ευκαιρία αυτή, η Επιτροπή εξέδωσε δήλωση σημειώνοντας ότι επετεύχθη ομοφωνία στο πλαίσιο του Συμβουλίου σχετικά με το σχέδιο συμβιβαστικής πρότασης της Προεδρίας, η οποία συμπεριλαμβάνει την αντικατάσταση της νομικής βάσης που πρότεινε η Επιτροπή, δηλαδή το άρθρο 91 παράγραφος 1 στοιχείο γ) από το άρθρο 87 παράγραφος 2 της ΣΛΕΕ. Παρόλο που η Επιτροπή συμμεριζόταν την άποψη του Συμβουλίου ότι έχει μεγάλη σημασία να επιδιωχθούν οι στόχοι της πρότασης οδηγίας ώστε να βελτιωθεί η οδική ασφάλεια, εντούτοις θεωρούσε από νομική και θεσμική άποψη ότι το άρθρο 87 παράγραφος 2 της ΣΛΕΕ δεν αποτελούσε την αρμόζουσα νομική βάση.

Στις 17 Μαρτίου 2011, το Συμβούλιο καθόρισε τη θέση του σε πρώτη ανάγνωση αποφασίζοντας σύμφωνα με τη συνήθη νομοθετική διαδικασία, όπως ορίζεται στο άρθρο 294 της συνθήκης για τη λειτουργία της Ευρωπαϊκής Ένωσης.

II.   ΑΝΑΛΥΣΗ ΤΗΣ ΘΕΣΗΣ ΤΟΥ ΣΥΜΒΟΥΛΙΟΥ ΣΕ ΠΡΩΤΗ ΑΝΑΓΝΩΣΗ

1.   
  Γενικές παρατηρήσεις

Στις 19 Μαρτίου 2008, η Επιτροπή υπέβαλε πρόταση για τη διευκόλυνση της επιβολής κυρώσεων σε ορισμένες οδικές παραβάσεις που διαπράττονται σε κράτος μέλος με όχημα που έχει αριθμό κυκλοφορίας άλλου κράτους μέλους, μέσω δημιουργίας συστήματος για την ανταλλαγή σχετικών δεδομένων μεταξύ των κρατών μελών. Η πρόταση της Επιτροπής κάλυπτε τέσσερις οδικές παραβάσεις – υπέρβαση του ορίου ταχύτητας, οδήγηση υπό την επήρεια οινοπνεύματος, παράλειψη της χρήσης ζώνης ασφαλείας και παραβίαση κόκκινου φωτεινού σηματοδότη – δεδομένου ότι στις παραβάσεις αυτές οφείλεται ο μεγαλύτερος αριθμός τροχαίων ατυχημάτων και θανάτων στους ευρωπαϊκούς δρόμους. Η πρόταση προέβλεπε τη δημιουργία δικτύου ανταλλαγής ηλεκτρονικών δεδομένων στην ΕΕ προκειμένου να μπορεί να προσδιορίζεται ο κάτοχος ενός οχήματος, έτσι ώστε οι αρχές ενός κράτους μέλους στο οποίο διαπράχθηκε παράβαση να μπορούν να αποστέλλουν κοινοποίηση παράβασης προς τον κάτοχο του οχήματος με το οποίο διαπράχθηκε η παράβαση.

Η θέση του Συμβουλίου σε πρώτη ανάγνωση μοιράζεται τους ίδιους στόχους και τις θεμελιώδεις αρχές με την πρόταση της Επιτροπής. Αποσκοπεί επίσης στη βελτίωση της οδικής ασφάλειας και την εξασφάλιση της ίσης μεταχείρισης των οδηγών ανεξάρτητα από το κράτος μέλος διαμονής τους. Χρησιμοποιεί ωστόσο διαφορετική νομική βάση και προβλέπει απλούστερο σύστημα εφαρμογής από αυτό που περιγράφεται στην πρόταση της Επιτροπής. Επιπλέον η προσέγγιση του Συμβουλίου προβλέπει καλύτερη προστασία των προσωπικών δεδομένων που ανταλλάσσονται σύμφωνα με την οδηγία και το πεδίο εφαρμογής της περιλαμβάνει τέσσερις πρόσθετες παραβάσεις που δεν καλύπτονταν από την πρόταση της Επιτροπής.

2.   
  Κυριότερα ζητήματα

i)   Νoμική βάση

Η νομική βάση της πρότασης της Επιτροπής είναι το άρθρο 71 παράγραφος 1 στοιχείο γ) της συνθήκης για την ίδρυση της Ευρωπαϊκής Κοινότητας (μεταφορές) (1).

Λαμβάνοντας υπόψη τις νομικές επιλογές που προσφέρει η ΣΛΕΕ, το Συμβούλιο επέλεξε άλλη νομική βάση (το άρθρο 87 παράγραφος 2 ΣΛΕΕ, αστυνομική συνεργασία).

Το Ευρωπαϊκό Κοινοβούλιο, που γνωμοδότησε πριν από την έναρξη ισχύος της συνθήκης της Λισσαβώνας, ακολούθησε στο θέμα αυτό την πρόταση της Επιτροπής.

Όπως αναφέρθηκε πιο πάνω, η Επιτροπή δεν ήταν σε θέση να εγκρίνει την αλλαγή νομικής βάσης και, συνεπώς, απαιτείται ομοφωνία προκειμένου να επιτευχθεί συμφωνία μεταξύ των κρατών μελών.

ii)   Πεδίο εφαρμογής

Η Επιτροπή πρότεινε να συμπεριληφθούν στο πεδίο εφαρμογής της οδηγίας τέσσερις παραβάσεις (υπέρβαση του ορίου ταχύτητας, οδήγηση υπό την επήρεια οινοπνεύματος, παράλειψη της χρήσης ζώνης ασφαλείας και παραβίαση κόκκινου φωτεινού σηματοδότη).

Στη θέση του σε πρώτη ανάγνωση το Συμβούλιο πρόσθεσε τέσσερις επιπλέον παραβάσεις: οδήγηση υπό την επήρεια ναρκωτικών, παράλειψη της χρήσης προστατευτικού κράνους, χρήση απαγορευμένης λωρίδας και παράνομη χρήση κινητού τηλεφώνου ή άλλης συσκευής επικοινωνίας κατά την οδήγηση. Το Συμβούλιο διευκρίνισε ότι ο κατάλογος αυτός μπορεί να επεκταθεί στο μέλλον μέσω αναθεώρησης της οδηγίας, ύστερα από έκθεση της Επιτροπής προς το Ευρωπαϊκό Κοινοβούλιο και το Συμβούλιο το αργότερο πέντε χρόνια μετά την έναρξη ισχύος της οδηγίας.

Το Ευρωπαϊκό Κοινοβούλιο ακολούθησε την πρόταση της Επιτροπής σε ό,τι αφορά το πεδίο εφαρμογής της οδηγίας. Πρότεινε την υποβολή έκθεσης, εκ μέρους της Επιτροπής, με θέμα την εφαρμογή και την αποτελεσματικότητα της οδηγίας στο Ευρωπαϊκό Κοινοβούλιο και το Συμβούλιο, την οποία θα μπορούσε να ακολουθήσει η επέκταση του πεδίου εφαρμογής της οδηγίας, ουσιαστικά παρομοίως με ό,τι προβλέπει η θέση του Συμβουλίου σε πρώτη ανάγνωση (με τη διαφορά ότι το ΕΚ πρότεινε προθεσμία δύο ετών). Ωστόσο, στην τροπολογία του ΕΚ σημειώνεται ότι η έκθεση αυτή θα μπορούσε να περιλαμβάνει προτάσεις της Επιτροπής για την εναρμόνιση του ελεγκτικού εξοπλισμού, καθώς και μια αξιολόγηση της εφαρμογής των κατευθυντήριων γραμμών για την οδική ασφάλεια.

iii)   Ορισμοί

Η Επιτροπή πρότεινε έναν κατάλογο ορισμών που αντιστοιχούν στη διατύπωση που χρησιμοποιήθηκε στο κείμενο της πρότασής της.

Το Συμβούλιο τροποποίησε την πρόταση της Επιτροπής στο σημείο αυτό προκειμένου να προσαρμοστεί ο κατάλογος ορισμών στη νέα διατύπωση της θέσης του σε πρώτη ανάγνωση.

Το Ευρωπαϊκό Κοινοβούλιο ακολούθησε σε γενικές γραμμές την πρόταση της Επιτροπής, αλλά εισήγαγε τέσσερις νέους ορισμούς:

| — | επέκτεινε τον ορισμό του «κατόχου» έτσι ώστε να καλύπτονται και τα μηχανοκίνητα δίκυκλα από την οδηγία. Το πνεύμα αυτής της τροπολογίας συμπεριλήφθηκε στη θέση του Συμβουλίου σε πρώτη ανάγνωση αφού μία από τις παραβάσεις που καλύπτει η οδηγία είναι η «παράλειψη της χρήσης προστατευτικού κράνους»· |
| --- | --- |

—

επέκτεινε τον ορισμό του «κατόχου» έτσι ώστε να καλύπτονται και τα μηχανοκίνητα δίκυκλα από την οδηγία. Το πνεύμα αυτής της τροπολογίας συμπεριλήφθηκε στη θέση του Συμβουλίου σε πρώτη ανάγνωση αφού μία από τις παραβάσεις που καλύπτει η οδηγία είναι η «παράλειψη της χρήσης προστατευτικού κράνους»·

| — | προσδιόρισε ότι η «αρμόδια αρχή» είναι ένα μοναδικό σημείο επαφής. Η τροπολογία αυτή δεν συμπεριλήφθηκε στη θέση του Συμβουλίου σε πρώτη ανάγνωση καθώς ορισμένα κράτη μέλη έχουν πάνω από μία αρχές έκδοσης άδειας κυκλοφορίας· |
| --- | --- |

—

προσδιόρισε ότι η «αρμόδια αρχή» είναι ένα μοναδικό σημείο επαφής. Η τροπολογία αυτή δεν συμπεριλήφθηκε στη θέση του Συμβουλίου σε πρώτη ανάγνωση καθώς ορισμένα κράτη μέλη έχουν πάνω από μία αρχές έκδοσης άδειας κυκλοφορίας·

| — | δύο άλλοι ορισμοί («κεντρική αρχή» και «τελική διοικητική απόφαση» δεν έγιναν δεκτοί καθώς η θέση του Συμβουλίου σε πρώτη ανάγνωση δεν χρησιμοποιεί αυτή τη διατύπωση. |
| --- | --- |

—

δύο άλλοι ορισμοί («κεντρική αρχή» και «τελική διοικητική απόφαση» δεν έγιναν δεκτοί καθώς η θέση του Συμβουλίου σε πρώτη ανάγνωση δεν χρησιμοποιεί αυτή τη διατύπωση.

iv)   Ενημερωτική επιστολή

Η πρόταση της Επιτροπής περιλάμβανε έντυπο για την κοινοποίηση της παράβασης το οποίο αποστέλλεται στον κάτοχο της άδειας κυκλοφορίας του οχήματος. Το έντυπο ζητούσε από τον κάτοχο να δώσει πληροφορίες σχετικά με τον οδηγό του οχήματος όταν καταγράφηκε η παράβαση εφόσον ο κάτοχος δεν αποδέχεται να πληρώσει το πρόστιμο. Στη συνέχεια εναπέκειτο στο κράτος μέλος της παράβασης να αποφασίσει αν θα προχωρήσει σε δίωξη του οδηγού.

Η κοινοποίηση της παράβασης περιείχε τις αναγκαίες πληροφορίες για την καταβολή του προστίμου και για τις δυνατότητες αμφισβήτησης και άσκησης προσφυγής. Ως έσχατη λύση, σε περίπτωση μη πληρωμής από τον παραβάτη, θα εφαρμοζόταν η απόφαση-πλαίσιο 2005/214/ΔΕΥ του Συμβουλίου.

Η θέση του Συμβουλίου σε πρώτη ανάγνωση προβλέπει υπόδειγμα για την ενημερωτική επιστολή, το περιεχόμενο της οποίας είναι σε μεγάλο βαθμό όμοιο με την κοινοποίηση παράβασης που περιλαμβάνεται στην πρόταση της Επιτροπής. Ωστόσο, δεδομένου ότι η ενημερωτική επιστολή δεν είναι υποχρεωτική (αντίθετα με την κοινοποίηση παράβασης), η ενημερωτική επιστολή απλώς συμβουλεύει τον παραβάτη να συμπληρώσει το επισυναπτόμενο έντυπο απάντησης.

Το Ευρωπαϊκό Κοινοβούλιο ακολούθησε την πρόταση της Επιτροπής με ορισμένες τροποποιήσεις που έχουν ως στόχο να προστεθούν περισσότερες πληροφορίες στην κοινοποίηση παράβασης. Σε περίπτωση που ο κάτοχος της άδειας κυκλοφορίας του οχήματος δεν ήταν ο οδηγός του οχήματος κατά τον χρόνο της παράβασης, ο κάτοχος της άδειας κυκλοφορίας έχει την ευχέρεια να αποκαλύψει την ταυτότητα του οδηγού, αλλά δεν είναι υποχρεωμένος να το πράξει.

v)   Προστασία των δεδομένων

Η Επιτροπή πρότεινε να χρησιμοποιηθεί η οδηγία 95/46/ΕΚ για την εξασφάλιση της προστασίας των δεδομένων στο πλαίσιο της οδηγίας, και προέβλεψε δικαίωμα πρόσβασης, διόρθωσης και διαγραφής σε ό,τι αφορά τα δεδομένα των εμπλεκόμενων προσώπων.

Το Συμβούλιο θεώρησε ότι στο συγκεκριμένο πλαίσιο της οδηγίας, λαμβάνοντας υπόψη τη νέα νομική βάση, θα ήταν ορθότερο να γίνει αναφορά στις διατάξεις περί προστασίας των δεδομένων της απόφασης-πλαισίου 2008/977/ΔΕΥ του Συμβουλίου, καθώς και στις αποφάσεις του Συμβουλίου 2008/615/ΔΕΥ και 2008/616/ΔΕΥ.

Το Ευρωπαϊκό Κοινοβούλιο ακολούθησε γενικά την πρόταση της Επιτροπής, αλλά επέμεινε στη δημιουργία ενός ισχυρού συστήματος προστασίας των δεδομένων το οποίο:

| — | θα εξασφαλίζει το απόρρητο των αποστελλόμενων δεδομένων· |
| --- | --- |

—

θα εξασφαλίζει το απόρρητο των αποστελλόμενων δεδομένων·

| — | θα εξασφαλίζει ότι το υποκείμενο των δεδομένων γνωρίζει τα δικαιώματά του σχετικά με την πρόσβαση, τη διόρθωση και τη διαγραφή των προσωπικών δεδομένων του· |
| --- | --- |

—

θα εξασφαλίζει ότι το υποκείμενο των δεδομένων γνωρίζει τα δικαιώματά του σχετικά με την πρόσβαση, τη διόρθωση και τη διαγραφή των προσωπικών δεδομένων του·

| — | θα εμποδίζει τη χρήση προσωπικών δεδομένων που συγκεντρώνονται στο πλαίσιο της οδηγίας για σκοπούς άλλους από αυτούς που σχετίζονται συγκεκριμένα με την οδική ασφάλεια. |
| --- | --- |

—

θα εμποδίζει τη χρήση προσωπικών δεδομένων που συγκεντρώνονται στο πλαίσιο της οδηγίας για σκοπούς άλλους από αυτούς που σχετίζονται συγκεκριμένα με την οδική ασφάλεια.

Αυτές οι εγγυήσεις που ζήτησε το Ευρωπαϊκό Κοινοβούλιο περιλαμβάνονται σε γενικές γραμμές στις νομοθετικές πράξεις (απόφαση-πλαίσιο 2008/977/ΔΕΥ του Συμβουλίου, αποφάσεις του Συμβουλίου 2008/615/ΔΕΥ και 2008/616/ΔΕΥ) που αναφέρονται στη θέση του Συμβουλίου σε πρώτη ανάγνωση.

vi)   Ενημέρωση των πολιτών της ΕΕ

Η Επιτροπή στην πρότασή της δεν προέβλεψε την ενημέρωση των Ευρωπαίων οδηγών σχετικά με τους κανόνες οδικής κυκλοφορίας.

Το Συμβούλιο περιέλαβε στη θέση του σε πρώτη ανάγνωση την υποχρέωση εκ μέρους της Επιτροπής να καταστήσει διαθέσιμη στον ιστότοπό της μια σύνοψη, σε όλες τις επίσημες γλώσσες της ΕΕ, των κανόνων περί οδικής ασφάλειας που ισχύουν στα κράτη μέλη.

Το Ευρωπαϊκό Κοινοβούλιο τόνισε ιδιαίτερα τη σημασία που έχει η ενημέρωση των οδηγών σχετικά με την πολιτική για την οδική ασφάλεια, καθιστώντας τα κράτη μέλη και την Επιτροπή υπεύθυνα για την κοινοποίηση των απαραίτητων πληροφοριών στους πολίτες της ΕΕ. Ένα από τα μέσα που προτείνει το Ευρωπαϊκό Κοινοβούλιο είναι ο ιστότοπος της Επιτροπής, που αναφέρεται επίσης στη θέση του Συμβουλίου σε πρώτη ανάγνωση.

3.   
  Άλλες τροπολογίες που ενέκρινε το Ευρωπαϊκό Κοινοβούλιο

Άλλες τροπολογίες, που δεν περιλαμβάνονται στη θέση του Συμβουλίου σε πρώτη ανάγνωση, αφορούν ιδιαίτερα:

| — | την εισαγωγή εναρμονισμένων και καθορισμένων προστίμων για παραβάσεις του κώδικα οδικής κυκλοφορίας· |
| --- | --- |

—

την εισαγωγή εναρμονισμένων και καθορισμένων προστίμων για παραβάσεις του κώδικα οδικής κυκλοφορίας·

| — | την εναρμόνιση των πρακτικών ελέγχου της οδικής ασφάλειας και του τεχνικού εξοπλισμού που χρησιμοποιείται για τον σκοπό αυτό (μέσω της έγκρισης κατευθυντήριων γραμμών για την οδική ασφάλεια σε επίπεδο ΕΕ)· |
| --- | --- |

—

την εναρμόνιση των πρακτικών ελέγχου της οδικής ασφάλειας και του τεχνικού εξοπλισμού που χρησιμοποιείται για τον σκοπό αυτό (μέσω της έγκρισης κατευθυντήριων γραμμών για την οδική ασφάλεια σε επίπεδο ΕΕ)·

| — | την εισαγωγή ενός συστήματος παρακολούθησης των παραβάσεων του κώδικα οδικής κυκλοφορίας, την αναγνώριση και την επιβολή των κυρώσεων, καθώς και τη διαβίβαση των πληροφοριών που αφορούν αποφάσεις επί τέτοιων παραβάσεων όταν τα χρηματικά πρόστιμα παραμένουν απλήρωτα· |
| --- | --- |

—

την εισαγωγή ενός συστήματος παρακολούθησης των παραβάσεων του κώδικα οδικής κυκλοφορίας, την αναγνώριση και την επιβολή των κυρώσεων, καθώς και τη διαβίβαση των πληροφοριών που αφορούν αποφάσεις επί τέτοιων παραβάσεων όταν τα χρηματικά πρόστιμα παραμένουν απλήρωτα·

| — | τη διαδικασία επιτροπής· |
| --- | --- |

—

τη διαδικασία επιτροπής·

| — | τις γενικές αρχές του νόμου (χρηματικά πρόστιμα που δεν δημιουργούν διακρίσεις τα οποία επιβάλλονται από το κράτος μέλος όπου σημειώνεται η παράβαση· μη-αναδρομικότητα). |
| --- | --- |

—

τις γενικές αρχές του νόμου (χρηματικά πρόστιμα που δεν δημιουργούν διακρίσεις τα οποία επιβάλλονται από το κράτος μέλος όπου σημειώνεται η παράβαση· μη-αναδρομικότητα).

III.   ΣΥΜΠΕΡΑΣΜΑ

Κατά τον καθορισμό της θέσης του σε πρώτη ανάγνωση, το Συμβούλιο έλαβε πλήρως υπόψη του την πρόταση της Επιτροπής και τη γνώμη του Ευρωπαϊκού Κοινοβουλίου σε πρώτη ανάγνωση.

Ωστόσο, δεδομένου ότι το κείμενο στο οποίο συμφώνησε το Συμβούλιο τον Δεκέμβριο του 2010 διαφέρει σε μεγάλο βαθμό από την πρόταση της Επιτροπής του 2008 στην οποία βασίστηκαν οι τροπολογίες του ΕΚ, το Συμβούλιο δεν θεώρησε απαραίτητο να εξετάσει μεμονωμένα την κάθε τροπολογία. Για την ακρίβεια, η έναρξη ισχύος της συνθήκης της Λισσαβώνας και η αλλαγή της νομικής βάσης υποχρέωσαν το Συμβούλιο να αναδιατυπώσει τις περισσότερες διατάξεις της πρότασης της Επιτροπής.

Όσον αφορά τις τροπολογίες που πρότεινε το Ευρωπαϊκό Κοινοβούλιο, το Συμβούλιο παρατηρεί ότι ένας αριθμός τροπολογιών έχει περιληφθεί – κατά το πνεύμα, εν μέρει ή πλήρως – στη θέση του σε πρώτη ανάγνωση.

Οι διαπραγματεύσεις με το Ευρωπαϊκό Κοινοβούλιο πρέπει συνεπώς να αρχίσουν ουσιαστικά σε δεύτερη ανάγνωση, βάσει του κειμένου στο οποίο συμφώνησε το Συμβούλιο τον Δεκέμβριο του 2010, αντί για το κείμενο της πρότασης της Επιτροπής.

---

(1)  Νυν άρθρο 91 παράγραφος 1 στοιχείο γ) ΣΛΕΕ.

---